9-10उमन राजा केर गोइठ सुइन के चाइल गेलैं, आउर डहर में जब उमन ओहे तइरगन के देखलैं जेके उमन पूरब में देइख रहैं, तो ढेइर खुश होलैं। उ तइरगन उ मनक आगे-आगे गेलक, आउर जहाँ छउवा रहे, उ ठाँव केर उपरे पोंहइच के रूइक गेलक। 11जब उमन उ घर में पोंहइच के भीतरे गेलैं तो उ छउवा के उकर आयो मरियम केर संगे देखलैं आउर ठेहुना टेइक के उकर भक्ति करलैं। तब उमन अपन-अपन थैला खोइल के उके सोना, लोहबान आउर गंधरस के भेंट चढ़ालैं। 12इकर पाछे उमन सपना में परमेश्वर बटले इ चितौनी पालैं कि राजा हेरोदेस ठिना फिन ना जबा। सेले उमन इ गोइठ के राजा के बेगर बताले दोसर डहर से होई के अपन देस चाइल गेलैं।
